Diari Oficial de la Generalitat Valenciana


Sumari del DOGV 3090, del 01-10-1997 (1997/9966)

Bases per a l'adequació del personal d'aquest ajuntament a la naturalesa jurídica del llocs que ocupa.
------------------------------------------------------------------------------------------------------

### Dades del document

Número de DOGV
:   3090

Data del DOGV
:   01-10-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9966


Data del document
:   31-07-1997

Organisme emissor
:   Ajuntament d'Alboraia

Tipus de document
:   Anunci

Descriptors 

:   * Alboraia
    * professió administrativa
    * administració local
    * concurs administratiu

CONVOCATORIA [97/M9966]
  
El Ple de l'Ajuntament, en sessió realitzada amb caràcter ordinari el dia 31 de juliol d'enguany, va aprovar les bases per a procedir a l'adequació del personal d'aquest Ajuntament a la naturalesa jurídica dels llocs que ocupa; el text d'aquestes bases és el següent:
  
Bases per les quals es convoquen els cursos d'adaptació del règim jurídic de determinat personal laboral fix de l'Ajuntament a la naturalesa dels llocs que ocupa, que es durà a efecte en els termes que disposa l'article 2 de la Llei 1/1996, de la Generalitat Valenciana.
  
Primera. Objecte de la convocatòria
  
La present convocatòria té per objecte l'adaptació de la naturalesa jurídica del personal laboral fix de l'Ajuntament d'Alboraya, al qual es refereix la base segona d'aquesta convocatòria, a la naturalesa administrativa dels llocs de treball que ocupa, a través de les proves i cursos selectius que disposa la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la naturalesa dels llocs que ocupa.
  
Segona. Condicions dels aspirants
  
1. Per a ser admesos als cursos i proves selectives objecte d'aquesta convocatòria els aspirants hauran de complir els següents requisits:
  
a) Ser personal laboral de caràcter indefinit al servei de l'Ajuntament d'Alboraya.
  
b) Trobar-se en una de les següents situacions administratives:
  
- Ocupar amb caràcter definitiu un lloc classificat de naturalesa administrativa en les relacions de llocs de treball de l'administració de la Generalitat Valenciana.
  
- Trobar-se en qualsevol tipus d'excedència, sempre que l'últim lloc de treball que van ocupar en l'administració estiguera classificat com a naturalesa administrativa o li haguera correspost en l'actualitat estar classificat com a tal, d'acord amb el que disposa l'article 16 del Text Refós de la Llei de la Funció Pública Valenciana.
  
2. Als efectes de l'adscripció del personal inclòs en l'àmbit d'aplicació d'aquesta convocatòria en els cursos selectius que escaiguen, ja que tot el personal afectat ha de considerar-se equiparat a l'inclòs en l'article 2 de la Llei 1/1996, de 2 d'abril, s'estableix un únic nivell per als grups de titulació A, B i C.
  
Tercera. Calendari de presentació de sol·licituds, admissió d'aspirants i inici dels cursos
  
 L'Ajuntament comunicarà el contingut d'aquestes bases als treballadors titulars dels llocs afectats perquè els qui desitgen prendre part en el procés d'adaptació objecte d'aquesta convocatòria, manifesten per escrit, mitjançant sol·licitud que es facilitarà en el Departament de Recursos Humans, la seua intenció d'adscripció als cursos convocats.
  
Les sol·licituds s'hauran de presentar en el Registre General de l'Ajuntament o en la forma que disposa l'article 38 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils, comptats a partir del següent al de la publicació d'aquestes bases al tauler d'anuncis d'aquest Ajuntament.
  
Acabat el termini de presentació de sol·licituds, la Direcció de Recursos Humans publicarà al tauler d'anuncis la relació d'admesos i exclosos a la realització dels cursos i proves selectives, especificant en aquest darrer cas el motiu de l'exclusió.
  
Publicada la relació indicada en l'apartat anterior, els aspirants podran formular, durant un termini de 10 dies hàbils, comptats a partir del següent al de la publicació, les al·legacions que estimen oportunes, així com esmenar les faltes que s'hagen comés. Si no s'hagueren formulat reclamacions, la llista esdevindrà definitiva.
  
Els cursos de formació hauran de començar en un termini no superior a dos mesos des del moment de l'aprovació definitiva del llista d'admesos i exclosos.
  
Quarta. Desenvolupament dels cursos i proves selectives
  
1. Duració dels cursos.
  
De conformitat amb el que estableix la Llei 1/1996, de 26 d'abril, les hores de duració dels cursos, per a l'únic nivell establit seran les següents:
  
Grups de titulació Nivell I
  
A 150 h
  
B 90 h
  
C 37,5 h
  
2. Assistència als cursos.
  
Per a l'adaptació a la condició de funcionari de carrera de l'Ajuntament, a través del procediment establit en la present convocatòria, a més de superar les corresponents proves d'avaluació, serà requisit indispensable l'assistència a un 85%, almenys, de la duració total del curs selectiu al qual estiga adscrit, sense perjudici del que estableix la disposició addicional primera de la Llei 1/1996, de 26 d'abril, per al supòsit de malaltia degudament acreditada.
  
3. Avaluació continuada.
  
De conformitat amb el que estableix l'article 7 de la Llei 1/1996, de 26 d'abril, la Comissió Qualificadora dels cursos selectius d'aquesta convocatòria realitzarà una avaluació continuada del personal adscrit a aquests.
  
4. Prova final.
  
Acabats els cursos selectius es realitzarà una prova final sobre els continguts dels temaris de les matèries impartides en aquests, que s'indiquen en l'annex II d'aquesta convocatòria.
  
5. Qualificació de les proves.
  
5.1 Tant l'avaluació continuada com la prova final del curs selectiu seran valorades per la Comissió Qualificadora de 0 a 10 punts.
  
5.2. Per a la superació final del procés selectiu i, per tant, per a adquirir la condició de funcionari de carrera, després del corresponent nomenament preceptiu haurà d'obtindre's la qualificació d'apte.
  
La qualificació d'apte s'obtindrà quan s'aconseguisca una puntuació igual o superior a 10 punts, resultat de sumar la mitjana de les qualificacions obtingudes en l'avaluació continuada i en la prova final del curs selectiu.
  
5.3 Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és un requisit indispensable per a la superació del procés d'adaptació.
  
Cinquena. Publicitat de les llistes d'aprovats
  
1. Acabats els cursos selectius, la Comissió Qualificadora farà públiques, al tauler d'anuncis de l'Ajuntament, les relacions del personal que hi ha participat, amb expressió de la qualificació d'apte o no apte, i que constituiran les llistes d'aspirants que han superat les proves objecte d'aquesta convocatòria.
  
2. La Comissió Qualificadora elevarà a l'alcalde president la llista d'aspirants que han superat les proves dels cursos d'adaptació per al seu nomenament.
  
Sisena. Comissions qualificadores i professorat dels cursos
  
1. Les comissions qualificadores de les proves d'adaptació que hauran de realitzar l'avaluació continuada en els cursos selectius així com la qualificació de les proves finals d'aquests, es nomenaran per resolució del cap de Recursos Humans.
  
2. El règim jurídic de funcionament de les comissions qualificadores serà el que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats; els membres d'aquests hauran d'abstenir-se i podran ser objecte de recusació pels interessats, quan hi concórreguen alguna de les circumstàncies que estableixen els articles 28 i 29 de la indicada llei.
  
3. Els cursos objecte d'aquesta convocatòria podran ser impartits per personal tècnic de l'Ajuntament o bé podrà sol·licitar-se a la Conselleria de Presidència la impartició d'aquests pel professorat de l'Institut Valencià d'Administració Pública.
  
Setena. Adquisició de la condició de funcionari i nomenament
  
El procediment de qualificació de l'aptitud dels participants en els cursos el decidirà el tribunal qualificador, mitjançant el sistema d'avaluació continua, en aplicació de l'article 7 de la Llei 1/1996. El procés acabarà amb la realització d'una prova objectiva al final del curs.
  
En el cas de no adquirir la condició d'apte en les qualificacions finals del tribunal, el treballador laboral quedarà com a personal a extingir en el lloc de treball que exercisca i mantindrà la mateixa relació jurídica laboral que fins eixe moment el vinculava a l'Ajuntament.
  
Acabats els processos de formació en cadascun dels grups de titulació, els qui siguen considerats aptes pel tribunal seran nomenats simultàniament funcionaris de carrera, prendran possessió en els mateixos llocs de treball que estigueren ocupant amb caràcter definitiu, prèviament a l'acreditació d'estar en possessió del títol requerit en el respectiu grup de titulació. Així mateix, passaran a percebre les retribucions que corresponguen a les places que passen a ocupar com a funcionaris. En el moment de la presa de possessió com a funcionaris de carrera passaran a la situació d'excedència automàtica com a personal laboral.
  
Vuitena
  
En tots aquells aspectes no establits en aquestes bases serà d'aplicació la normativa en matèria de Funció Pública aplicable a la Comunitat Valenciana. Igualment, en el marc del que estableix la Llei 9/1987, de 12 de juny, la corporació municipal disposarà les mesures oportunes perquè els sindicats majoritaris firmants de l'acord tinguen coneixement del desenvolupament de les proves i actuacions del procés.
  
Novena. Recursos
  
Aquesta convocatòria, les seues bases i els actes administratius que siguen dictats durant el seu desenvolupament, excepte les actuacions de la Comissió Qualificadora, podran ser impugnats per les persones interessades mitjançant la interposició, prèvia comunicació preceptiva a l'Alcaldia Presidència, del recurs contenciós administratiu, davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des del dia següent al de la publicació de la present convocatòria al tauler d'anuncis d'aquest Ajuntament o al de la publicació dels actes subsegüents, segons escaiga.
  
Contra els actes de la Comissió Qualificadora, de conformitat amb el que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se un recurs ordinari davant l'alcalde president en el termini d'un mes, a partir del dia següent al de la publicació de la corresponent resolució de la Comissió Qualificadora.
  
Programa
  
Tema 1. El govern i l'administració. Principis constitucionals de l'administració. Relacions entre el govern i les Corts Generals. Òrgans de control dependents de les Corts Generals: el Defensor del Poble i el Tribunal de Comptes. El poder judicial.
  
Tema 2. Organització territorial de l'estat. Principis generals. Les comunitats autònomes. Distribució de competències. Relacions entre l'estat i les comunitats autònomes.
  
Tema 3. L'Estatut d'Autonomia de la Comunitat Valenciana: aprovació i reforma. Estructura i principis fonamentals. Competències de la Generalitat Valenciana i el seu desplegament normatiu. Especial referència al règim local: desplegament legal i reglamentari.
  
Tema 4. La Generalitat Valenciana: institucions. Les Corts: composició, constitució i funcions. El president de la Generalitat: funcions.
  
Tema 5. El Consell: composició, estructura i funcions. Altres institucions: el síndic de greuges i el Consell de Cultura. La Sindicatura de Comptes.
  
Tema 6. Organització de l'administració pública de la Generalitat Valenciana. Principis generals. Atribució i estructura dels òrgans de l'administració de la Generalitat Valenciana.
  
Tema 7. L'administració local en la Constitució de 1978. El principi d'autonomia: significat i abast. Garantia constitucional de l'autonomia local.
  
Tema 8. L'ordenament jurídic administratiu: fonts. La Constitució. Lleis estatals i autonòmiques: classes. Altres disposicions normatives amb força de llei. El reglament: concepte, naturalesa i classes. Límits de la potestat reglamentària. Relacions entre l'ordenament jurídic estatal i els autonòmics. Principi de jerarquia i de competència.
  
Tema 9. L'acte administratiu: concepte, elements i classes. Eficàcia, executivitat i suspensió dels actes administratius.
  
Tema 10. Invalidesa de l'acte administratiu: classes de vicis i els seus efectes. Conservació, conversió i convalidació. Irregularitats no invalidants. Revisió dels actes administratius: classes. Actes presumptes: requisits i efectes.
  
Tema 11. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Els subjectes.
  
Tema 12. Les fases del procediment administratiu: iniciació, ordenació, instrucció i terminació del procediment administratiu. Procediments especials. L'ús social del valencià: la Llei d'Ús i Ensenyament del Valencià de la Generalitat Valenciana.
  
Tema 13. Els recursos administratius: concepte i classes. Les reclamacions economicoadministratives. Les reclamacions prèvies a l'exercici de les accions civils i laborals.
  
Tema 14. La jurisdicció contenciosa administrativa. Les parts. Actes impugnables. Idea general del procés.
  
Tema 15. Els contractes administratius. Concepte i classes. La preparació dels contractes. Formes d'adjudicació. Lliure concurrència.
  
Tema 16. Elements del contracte administratiu. La revisió de preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.
  
Tema 17. Les fonts de l'ordenament jurídic local. La Llei 7/1985, de 2 d'abril, Reguladora de les Bases de Règim Local. Contingut, àmbit d'aplicació i principis generals. Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local. Normes reglamentàries.
  
Tema 18. Legislació estatal sobre règim local: fonament constitucional i naturalesa. Legislació autonòmica sobre règim local: les seues relacions amb l'estatal. Problemàtica de l'aplicació a les entitats locals de les legislació estatal i autonòmica de caràcter sectorial.
  
Tema 19. La potestat reglamentària de les entitats locals. Bans. Reglaments i ordenances: classes, procediment, elaboració i aprovació. La publicació de les normes locals. Límits de la potestat reglamentària. Impugnació davant els tribunals.
  
Tema 20. El municipi. Concepte i elements. La configuració del municipi en la Constitució. El mapa de entitats locals de la Comunitat Valenciana i la tipologia municipal.
  
Tema 21. La província. La seua configuració en l'estat de les autonomies. Òrgans de govern i administració de la província.
  
Tema 22. Les competències de municipis i províncies. La coordinació. Les competències delegades: règim de la delegació. La gestió ordinària provincial de competències autonòmiques.
  
Tema 23. Altres entitats locals: les entitats locals territorials d'àmbit inferior al municipi. Les comarques. Les mancomunitats de municipis. Les àrees metropolitanes de la Comunitat Valenciana: el Consell Metropolità de l'Horta.
  
Tema 24. El territori municipal. Creació i supressió de municipis. Alteració de termes municipals. Especial referència a la competència de la Generalitat i a la creació de nous municipis.
  
Tema 25. La població municipal: classificació. L'empadronament. Drets dels veïns. La descentralització administrativa i la participació ciutadana en l'administració local. Drets dels estrangers.
  
Tema 26. L'organització municipal: principis fonamentals. Els òrgans bàsics: alcalde, tinents d'alcalde, ple i comissió de govern. Els òrgans complementaris. El reglament orgànic municipal. Règim especial de funcionament de les entitats locals: el consell obert.
  
Tema 27. Règim electoral general i estatut dels membres de les corporacions locals: drets i deures dels regidors. Adquisició i pèrdua de la condició d'alcalde i regidor. Registre d'interessos. Incompatibilitats. Responsabilitat dels membres de les corporacions locals.
  
Tema 28. L'alcalde. Atribucions. Els tinents d'alcalde. Altres òrgans unipersonals en la gestió desconcentrada del municipi: la seua relació amb l'alcalde. Règim jurídic de l'activitat de l'alcalde: resolucions del president de la corporació, recursos i responsabilitat.
  
Tema 29. L'ajuntament ple: composició i atribucions. La comissió de govern: composició, nomenament i atribucions. Les comissions informatives. Les juntes de districte i altres òrgans de gestió desconcentrada.
  
Tema 30. Règim de sessions i acords de les corporacions locals. Normes reguladores. Les sessions: classes, requisits i procediment de realització i constitució. Especial referència a la sessió constitutiva de la corporació després del procés electoral.
  
Tema 31. Els acords de les corporacions locals. Classes i formes. Sistemes de votació. Informes del secretari i de l'interventor. Actes i certificacions. Les resolucions del president de la corporació.
  
Tema 32. Les peculiaritats de la revocació i revisió d'ofici dels actes administratius locals. Recursos administratius i jurisdiccionals contra actes de les corporacions locals.
  
Tema 33. Les relacions entre l'administració local i la resta de les administracions públiques. Principis generals. Fórmules de cooperació, col·laboració, assessorament i coordinació. Llei 2/1983, de 4 d'octubre, de la Generalitat Valenciana, per la qual es declaren d'interés general per a la Comunitat Valenciana determinades funcions pròpies de les diputacions provincials.
  
Tema 34. Tècniques de control. Deure de remissió dels actes i acords municipals a l'administració autonòmica i estatal. Requeriment d'anul·lació.
  
Tema 35. Règim d'impugnació dels actes i acords locals. La impugnació per les corporacions locals de les disposicions i actes d'altres administracions públiques que lesionen la seua autonomia. Exercici d'accions.
  
Tema 36. La contractació local: principis generals i peculiaritats del règim local quant a la tipologia dels contractes, adjudicació i formalització. Especial consideració a l'extinció de contractes i a les garanties i responsabilitat de la contractació.
  
Tema 37. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals.
  
Tema 38. Intervenció dels ens locals en l'activitat dels particulars: principis i límits. Mitjans d'intervenció. Règim jurídic de les llicències. Regulació de les obres municipals: regulació. Classificació. Execució del projecte. Responsabilitat derivada de les obres. Especial referència a la llicència d'activitats qualificades.
  
Tema 39. El servei públic en l'esfera local: peculiaritats dels distints modes de gestió. Iniciativa pública en l'activitat econòmica: pressupostos, requisits i procediment. Plans provincials de serveis.
  
Tema 40. Competències locals en matèria d'abastos. Escorxadors. Mercats, llotges de peix, establiments alimentaris. Policia alimentària. Legislació sectorial de la Generalitat Valenciana.
  
Tema 41. Competències locals en matèria d'educació i cultura. El patrimoni històric, artístic i cultural. Arxius, biblioteques i museus. El patrimoni documental i bibliogràfic. Legislació sectorial de la Generalitat Valenciana.
  
Tema 42. Competències sanitàries. Policia sanitària i mortuòria. Beneficència i assistència social. Legislació sectorial de la Generalitat Valenciana.
  
Tema 43. Serveis públics de subministraments: competències de les entitats locals. Especial consideració del subministrament d'aigua potable i del seu règim d'aprovació de tarifes.
  
Tema 44. Competències locals en matèria de salubritat: sanejament, recollida i tractament de residus sòlids. Abocaments i contaminació de les aigües. Defensa del medi ambient. Legislació sectorial de la Generalitat Valenciana.
  
Tema 45. Competències locals en matèria de vies de comunicació, circulació i transports urbans. Estació d'autobusos. La reglamentació del servei de taxis. Legislació sectorial de la Generalitat Valenciana.
  
Tema 46. Competències locals en relació amb l'habitatge i protecció civil. Competències en matèria de turisme. Legislació sectorial de la Generalitat Valenciana.
  
Tema 47. Fórmules específiques de cooperació de l'administració de l'estat i de les comunitats autònomes i dels particulars en la gestió dels serveis de les entitats locals. Assistència i cooperació de les diputacions provincials amb els municipis, en especial en matèria d'obres i serveis. Fórmules associatives de municipis per a la prestació de serveis.
  
Tema 48. Personal al servei de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. La selecció. Relacions de llocs de treball i la provisió d'aquests.
  
Tema 49. Drets del personal al servei de l'administració local. Drets de sindicació, participació i negociació en les condicions de treball. Dret de vaga i l'exercici d'aquesta. Drets passius i seguretat social. La seguretat social dels funcionaris d'administració.
  
Tema 50. Deures del personal al servei de les corporacions locals. La seua responsabilitat administrativa. Especial referència al règim disciplinari dels funcionaris. La responsabilitat civil i penal dels funcionaris.